Citroën Jumper

Το Citroën Jumper, γνωστό ως Citroën Relay στο Ηνωμένο Βασίλειο, είναι ένα επαγγελματικό αυτοκίνητο τύπου «βαν» (van), που παράγεται από τη γαλλική αυτοκινητοβιομηχανία Citroën από το 1994, σε δύο γενιές. Αντικατέστησε το Citroën C35, που κατασκευαζόταν από το 1974 έως το 1992. Η δεύτερη γενιά του Jumper παρήχθη από το 2006 έως το 2014, ενώ η τρίτη γενιά του από τα τέλη του 2014. Όπως είχε συμβεί και με το C35, το Jumper ήταν το αποτέλεσμα της συνεργασίας στα επαγγελματικά αυτοκίνητα με την ιταλική Fiat, η οποία είχε ξεκινήσει το 1974, με το Citroën C35. Κατασκευάζεται (όπως συνέβη παλαιότερα επίσης και με το C35 και σήμερα με το Citroën Jumpy) στο εργοστάσιο Sevel Sud (ακρωνύμιο του Società Europea Veicoli Leggeri) στις εγκαταστάσεις του Val di Sangro της Atessa, στην κεντρική Ιταλία, μαζί με τα συγγενικά Fiat Ducato τρίτης γενιάς, Peugeot Boxer δεύτερης γενιάς και Iveco Daily τέταρτης γενιάς.

 Οι εργασίες για τον αντικαταστάτη του C25 ξεκίνησαν το 1987 και η σχεδίαση του αμαξώματος έγινε από τον Τζορτζέτο Τζουτζιάρο (Giorgetto Giugiaro). Κατά τον σχεδιασμό του Jumper, δόθηκε ιδιαίτερα μεγάλη προσοχή στην βελτιστοποίηση του συντελεστή αντίστασης του αέρα, επιτυγχάνοντας έναν κορυφαίο για επαγγελματικό όχημα αεροδυναμικό συντελεστή Cd μόλις 0,35. Τελικώς, το Citroën Jumper, μαζί με τα Fiat Ducato και Peugeot Boxer, παρουσιάστηκε το 1994 στο Σαλόνι Επαγγελματικών Οχημάτων της Γενεύης. Το νέο μοντέλο, μαζί με τα συγγενικά του, εξελέγη βαν της Χρονιάς (Van Of The Year) για το 1995. Η μεταφορική ικανότητα του αρχικού Citroën Jumper ήταν από 0,9 έως 1,9 τόνοι. Κυκλοφόρησε στις εκδόσεις 290, 330, 350, ανάλογα με το συνολικό βάρος του αμαξώματος: 2,9 και 3,3 και 3,5 τόνοι αντίστοιχα. Προσφερόταν σε 4 διαφορετικά μήκη αμαξώματος, με πολλές διαφορετικές διαμορφώσεις αμαξώματος και αριθμούς θέσεων. Κατ' επιλογή, μπορούσε να παραγγελθεί με στοιχεία εξοπλισμού όπως κάμερα υποβοήθησης στάθμευσης με σχετική οθόνη στο ταμπλό, Σύστημα Ελέγχου Ευστάθειας (ESP), κλιματισμό, ηλεκτρικά παράθυρα, ηλεκτρικά ρυθμιζόμενα καθίσματα και ηλεκτρικά ρυθμιζόμενους καθρέφτες. Το 2002, όλα τα μοντέλα (Ducato, Boxer και Jumper) υπέστησαν ένα έντονο λίφτινγκ, με πιο σύγχρονη εξωτερική εμφάνιση, αναβαθμίσεις στο εσωτερικό και νέους κινητήρες. Μεταξύ του 1994 και του 2002, κυκλοφόρησε με τους εξής κινητήρες: Βενζίνης: 2.0iΝτίζελ: 1.9 D 1.9 TD 2.0 HDi (από το 2001) 2.5 TD 2.5 TDi (από το 1997) 2.8 TDi (από το 1997) 2.8 HDi (από το 2000)Μεταξύ του 2002 και του 2006, κυκλοφόρησε με τους εξής κινητήρες: Βενζίνης: 2.0i 2.0 LPG 2.0 Bi-fuel (CNG)Ντίζελ: 2.0 HDi 2.2 HDi 2.8 HDiΑπό το 2006, ειδικά για την Νότια Αμερική: 2.8 HDi ισχύος 127 hpΌλοι οι κινητήρες συνδυάζονταν με 5-τάχυτο μηχανικό κιβώτιο ταχυτήτων. Η δεύτερη γενιά του Jumper, παρουσιάστηκε για πρώτη φορά στο Σαλόνι Αυτοκινήτου της Μαδρίτης το 2006, μαζί με την δεύτερη γενιά του Boxer και την τρίτη γενιά του Fiat Ducato. Ο αεροδυναμικός συντελεστής Cd του νέου Jumper, έφτασε στο εντυπωσιακό για αυτοκίνητο βαν 0,31. Στο νέο Jumper, όπως και στο Boxer, τοποθετήθηκαν οι εξής κινητήρες: 2.2 HDi 100 hp 2.2 HDi 120 hp 3.0 HDi 160 hpΟι δύο πρώτοι κινητήρες αναπτύχθηκαν σε συνεργασία με τη Ford και συνδυάστηκαν με 5-τάχυτο μηχανικό κιβώτιο, ενώ ο τρίλιτρος με 6-τάχυτο μηχανικό κιβώτιο. Jumper links at Citroën World